Sanger gaan vervolg word oor polisieuniformMkhonzeni “Professor” Langa. Foto: mio.co.za Die kwaito-sanger wat in Februarie by die Metro Music-toekennings in Durban in ŉ metropolisieuniform opgedaag het, gaan strafregtelik vervolg word. Die nasionale vervolgingsgesag (NVG) het Woensdag bekend gemaak dat Mkhonzenie “Professor” Langa aangekla moet word omdat hy homself as ŉ polisiebeampte voorgedoen het, dat hy onwettig in besit was van ŉ polisieuniform en dat hy ŉ polisieuniform sonder toestemming gedra het. Langa moet binnekort in die Durban-landdroshof verskyn. As hy skuldig bevind word kan hy beboet word of tot ses maande tronkstraf gevonnis word. Langa het op 28 Februarie vir die eerste keer in die hof verskyn nadat hy homself na die voorval aan die polisie oorgegee het. Die saak is toe onbepaald uitgestel vir verdere ondersoek. Lees ook: Sanger in hof oor polisieuniform Sanger in sop oor polisieuniform